Arcadia
Vide etiam: Arcadia (discretiva) Arcadia (Graece Arkadía) fuit historica Graeciae antiquae regio, media Peloponneso sita et montibus occupata, quorum culmen erat mons Cyllene, 2376 metra altus. Alii montes ob religionem aut mythologiam noti erant ut Maenalus, Lycaeus, Pholoe, Parthenion. Praecipua civitas antiqua erat Megalopolis, e pluribus vicis in unum coactis a duce Thebano Epaminonda anno 369 a.C.n. condita ut Lacedaemoniorum potentiae obstaret. Tum confoederatio Arcadica creata est quam bule decem milium moderabatur. Tempore Strabonis geographi, primis annis principatus Romanorum, incolis paene vacua iam erat. Asinorum equorumque nutriendorum curae in primis dedita tum erat. Regio antiqua nomen suum nomo vel praefecturae hodiernae Arcadiae dedit..